ועדת העלייה, הקליטה והתפוצות, כנסת 16, פרוטוקול מספר 143, 2004-07-26 09:30

חברי הוועדה: מרינה סולודקין

מוזמנים: אורה חריש - מרכזת בכירה לרכוש הניהול המינהלי, משרד הבינוי והשיכון שרה צימרמן - מנהלת אגף נכסים ודיור, משרד הבינוי והשיכון יפים רוירוידברג חברת שיכון ופיתוח תל-אביב – מנהל ומהנדס ראשי אגף תחזוקה, משרד הבינוי והשיכון ישראל שוורץ סמנכ"ל בכיר לאכלוס, משרד הבינוי והשיכון שולמית שפיגל ס.

מוזמנים: מנהל החטיבה הטכנית לביצוע, משרד השיכון חביב קצב מנהל אגף בכיר לדיור, המשרד לקליטת העלייה אסף רגב - עוזר סגן החשב הכללי חיים יודלביץ סמנכ"ל חברת "אזורים" יובל פרנקל סמנכ"ל עמיגור תמר מיארה- מנכ"ל עמידר בוריס גסינסקי התאחדות יוצאי אוקראינה אלה אונישצ'נקו עמותת "בית ומשפחה" לידיה זילברשטיין שכונת שפירא – אופקים מרינה זלובין נתיבות אלכסנדר יורפולסקי עמותת "בית ומשפחה" אלכסנדר מלצו עמותת "בית ומשפחה" אירנה פרילוצקי עמותת "בית ומשפחה" זינובי קוזינץ עמותת "בית ומשפחה" יורי קוטצ'ר עמותת "בית ומשפחה" סרגי קריקסט עמותת "בית ומשפחה" מאיר ממן עמותת "בית ומשפחה" גדעון שפיגל מנהל פרוייקט להקמת מקבץ דיור אנטולי שצורוב

קצרנית: א.

קצרנית: פתרונות למצוקת הדיור של העולים.

קצרנית: ב.

קצרנית: מצוקת עולים חדשים דיירי בנייה קלה

קולט אביטל: שלום לכולם, אני רוצה לפתוח את ועדת העלייה, הקליטה והתפוצות.

קולט אביטל: זאת לא הפעם הראשונה שאנחנו נפגשים בנושא מצוקת הדיור לעולים בכלל, ולעולים בפרט.

קולט אביטל: אנחנו דנו בוועדה הזאת בכמה מכלולים: א.

קולט אביטל: מצוקת הדיור הציבורי; ב.

קולט אביטל: ביטול המשכנתאות; ג.

קולט אביטל: הורדת רמת הסיוע בשכר דירה; ד.

קולט אביטל: בעיה מאוד ספציפית שנוגעת למה שנקרא הבנייה הקלה; מי שהעלה את הנושא לסדר היום אצלנו זה חבר הכנסת רומן ברונפמן, והדיון הקודם ודאי היה ביוזמתו.

קולט אביטל: קיימנו פה בוועדה שניים-שלושה דיונים, וגם חברי הוועדה היו בסיור בכמה מקומות, בבאר שבע ובאופקים.

קולט אביטל: ראינו את הבעיות החמורות.

קולט אביטל: אנחנו יודעים שבנגב מדובר בתופעה די מפותחת.

קולט אביטל: יכול להיות שמשרד השיכון לא היה מודע להיקף הבעיה.

קולט אביטל: על כל פנים היום כבר אי אפשר להתכחש.

קולט אביטל: גם עיתון "גלובס" עשה תחקיר מאוד מקיף בנושא הזה, ואני מקווה שהתחקיר הזה הגיע לידיעתכם.

קולט אביטל: למען הפרוטוקול, ולמען אלה שלא השתתפו קודם בישיבות הקודמות, מדובר ברכישת מבנים מארצות הברית ומדרום אפריקה בשנות התשעים, כאשר הביצוע נעשה באמצעות מכרזים, ובאמצעות חברות של קבלנים, כאשר משרד השיכון היה אחראי ליצירת התשתית.

קולט אביטל: מכל מקום, בישיבות הקודמות שהקדשנו לנושא הזה, דובר על תכנית לשיפוצים, ודאי באופקים.

קולט אביטל: נאמר לנו שלתכנית הזאת יש תקציב משהו כמו ארבעה מיליון לשנה, תקציב שלכל הדעות אפילו לא מספיק כדי לשפץ את אותן הדירות באותה שכונה, כאשר בעצם מה שגילינו שזאת תופעה הרבה יותר נפוצה בכל הנגב, ועכשיו מסתבר גם בגליל.

קולט אביטל: יש בעיות שכנראה שהתשתית שהניחו שם לא היתה נכונה, או שהבניינים עצמם לא עמידים.

קולט אביטל: אנשים רכשו את המבנים האלה בין 80 ל-90 אלף דולר, הם משלמים משכנתאות, רובם לא יכולים לעמוד בתשלומים, והאמת היא שגם התשלומים אינם מצדיקים את העובדה שאנשים נמצאים שם, הם לא יכולים למכור, הם לא יכולים לצאת, הם גם לא יכולים לגור שם.

קולט אביטל: בנוסף, הסתבר שגם בניינים שבהם היינו והיה בהם שיפוץ, גם אחרי השיפוץ יש שם התמוטטות.

קולט אביטל: זאת אומרת, שהשיפוץ מבחינתנו הוא טלאי על טלאי.

קולט אביטל: אדוני המנכ"ל, למרות שאנחנו מבינים שיש לך כוונה לפרוש ממשרד השיכון, אנחנו שמחים שבכל זאת אתה מקדיש לעניין הזה זמן.

קולט אביטל: כחברי כנסת, אנחנו באים כאן לטפל במצוקה אמיתית.

קולט אביטל: אנחנו רוצים לשאול אם יש טעם שהממשלה תמשיך להשקיע במבנים מהסוג הזה עוד כסף ועוד כסף, כאשר השאלה היא כמה זמן כבר יחזיקו מעמד המבנים האלה.

קולט אביטל: שרת הקליטה, בהיותה גם שרת שיכון, הייתי אצלה, עדכנתי אותה, ישבתי איתה ועם הצוות שלה ועם הצוות של משרד השיכון.

קולט אביטל: אנחנו חושבים שלעניין הזה הבניינים האלה לא ראויים לדיור, וצריך למצוא פתרון הרבה יותר יסודי, ולא למצוא עוד כסף מפה, להעביר אותו לשם, לעשות עוד שיפוץ, כאשר אנשים יימצאו עם אותה בעיה בעוד חצי שנה.

קולט אביטל: נרצה לנצל את נוכחותך אתנו כאן כדי לדון בכל מיני נושאים.

קולט אביטל: בינתיים אני מבקשת להעביר את רשות הדיבור לחברת הכנסת סולודקין.

מרינה סולודקין: אני חושבת שצריכה להיות מדיניות מאוד מאוד ברורה.

מרינה סולודקין: צריכים לעשות פינוי ופיצוי, וזה באופנה.

אבי מעוז: אני לא מתעסק בזה.

מרינה סולודקין: פינוי ופיצוי לאנשים שגרים בבנייה קלה.

מרינה סולודקין: אני לא רואה פתרון אחר לגמרי, כאשר ראינו לפני השיפוץ, בזמן השיפוץ, ואחרי השיפוץ.

מרינה סולודקין: אין מה לשפץ שם.

מרינה סולודקין: צריכים לתת פיצויים לאנשים.

קולט אביטל: אני חושבת שאין כמו תמונות.

קולט אביטל: לידיה, את תרצי בבקשה להתחיל מההתחלה, להראות ולהסביר את מה שאנחנו רואים.

קולט אביטל: לפני, אחרי, במקום, מה קרה וכו'.

קולט אביטל: הצגת תמונות מהמצגת בליווי דברי הסבר.

לידיה זילברשטיין: במהלך השיפוץ צילמתי יותר מ-1,000 צילומים.

לידיה זילברשטיין: למה?

לידיה זילברשטיין: יחידות הדיור שלנו נהרסות.

לידיה זילברשטיין: למעשה, כל הקונסטרוקציות אשר נפתחו במהלך השיפוץ, נרקבו, כי בזמן ההרכבה נעשו שגיאות חמורות.

ה: חוץ מהצילומים, אנחנו שומעים חוות דעת של מהנדס פה?

לידיה זילברשטיין: אני עבדתי 28 שנה במכון תיכנון, בשמונה השנים אחרונות הייתי מהנדסת ראשית של פרוייקט לבנייה הקלה.

לידיה זילברשטיין: בצילום הזה אנו רואים איך נראה הקיר מבפנים, זאת מחיצה בין האמבטיה למטבח.

לידיה זילברשטיין: כאשר פתחנו את המחיצה, אנחנו רואים עמודים, ויש חתכים בכל העמודים.

לידיה זילברשטיין: 74 יחידות דיור מסוג פולירון, כל יחידה אותו דבר.

לידיה זילברשטיין: לא הבנתי מה הקונסטרוקציה, סיבת ההרס – האנשים לא ראו כי הקונסטרוקציה הזאת לא נגישה לטיפול לכן כל הזמן היו טיפות מים במשך 10 שנים, ולא ניתן היה לראות את זה.

לידיה זילברשטיין: אין שום בידוד, מבני עץ מחייבים זהירות מיוחדת.

לידיה זילברשטיין: היתה שגיאה בזמן התכנון.

לידיה זילברשטיין: במטבח ובאמבטיה היה צריך להשתמש - - - זהו סוג חדש של יחידת דיור.

לידיה זילברשטיין: השלד מברזל מגולוון.

לידיה זילברשטיין: בכל יחידת דיור אין בסיס, והחלודה אכלה את העמודים.

לידיה זילברשטיין: הבתים שוקעים.

לידיה זילברשטיין: עכשיו רואים יחידת דיור מסוג קינדר, רואים קיר של מטבח, החומר לא עמיד בפני המים.

לידיה זילברשטיין: החיבורים של צינורות המים לא מספיק חזקים, והאנשים לא היו יכולים לראות למה בכל הזמן יש נזילות בתוך הקיר, הכל נרקב.

לידיה זילברשטיין: אני רוצה לציין, שבזמן השיפוץ הקוסמטי לא תוקנה אף קונסטרוקציה רקובה.

לידיה זילברשטיין: כל קורות הגג נפגעו מעובש לבן, וזה מאוד מסוכן, כי יש חשש שהגגות ייהרסו אחרי השיפוץ.

לידיה זילברשטיין: עץ כחומר בניין זה דבר עדין, והוא מחייב תצפית מתמיד וטיפול מתמיד.

לידיה זילברשטיין: לפי המדריך לדייר, אסור לנו לעלות לחלל הגג ולעשות שם טיפולים.

קולט אביטל: לידיה, כיוון שאין לנו הרבה זמן, אני מאוד מבקשת שתראי גם איך נראים הבתים אחרי השיפוץ.

קולט אביטל: כאשר היינו בבאר שבע, הראו לנו את החורים בריצפה אחרי השיפוץ.

קולט אביטל: אנחנו רוצים להקדיש קצת יותר זמן לדיון עצמו.

לידיה זילברשטיין: בזמן השיפוץ בבאר שבע, שיכון ופיתוח לא שמו לב ולא שמים לב, זאת מרכזיית מים, המקום מאוד מסוכן.

מרינה סולודקין: זה אחרי השיפוץ לפני חמש שנים.

קולט אביטל: אדוני המנכ"ל, איכפת לך להסתכל במצגת?

לידיה זילברשטיין: אלה החורים בריצפה.

לידיה זילברשטיין: אין ריצפה בעצם.

לידיה זילברשטיין: פה רואים בידוד בלי עטיפה.

לידיה זילברשטיין: רואים את הבורג שמחבר את הבניין לבסיס.

קולט אביטל: אני מקווה שהדוגמאות מספיקות.

רומן ברונפמן: אני מאמין שאנשי משרד השיכון יירדו לדרום כדי לראות את הנושא במו עיניהם.

קולט אביטל: יש להניח, לפחות חלקם היו איתנו בסיור.

קולט אביטל: אולי אנחנו מחדשים רק למנכ"ל המשרד, לא לכל שאר האנשים.

קולט אביטל: לידיה, תודה רבה.

קולט אביטל: חבר הכנסת ברונפמן, שמרנו לך את התור בקנאות.

רומן ברונפמן: תודה רבה.

רומן ברונפמן: אני חושב שאנחנו ראינו את מה שראינו במספר ביקורים, שאת גברתי היושבת ראש, ומרינה סולודקין וחברי כנסת נוספים ערכו בדרום, גם באופקים, גם בשדרות וגם בבאר שבע.

רומן ברונפמן: אני חושב שהתופעה מדברת בעד עצמה.

רומן ברונפמן: אני לא חושב שהיום אחרי חצי שנה של פעילות בכנסת, ומספר ישיבות בוועדה זו ובמשרדים אחרים, יש מישהו מהאחראים של משרד השיכון ומשרד הקליטה וגם במשרד ראש הממשלה, אחרי פגישה שלנו עם אילן כהן, שלא מכיר את הבעיה.

רומן ברונפמן: נכון שאנחנו עוד לא שמענו התייחסות אמיתית וכנה מה משרדי הממשלה – משרד האוצר, משרד השיכון מתכוונים לעשות עם זה.

רומן ברונפמן: שמענו פה ושם דיווחים שחלקם סיפקו אותנו, חלקם לא סיפקו אותנו.

רומן ברונפמן: אנחנו יודעים על תכנית של שיפוצים.

רומן ברונפמן: הוועדה כפי שאת אמרת בישיבה הקודמת לא חושבת שזה מספיק.

רומן ברונפמן: הוועדה חושבת שיש פה עוול מתמשך למשתכנים שנעשה לא בזדון, אבל נעשה על ידי חברות ישראליות בהוראה של משרד השיכון דאז.

רומן ברונפמן: אני בטוח שנמשיך את המאבק הציבורי כדי להגיע לפתרון יותר ממצה.

רומן ברונפמן: לדעתי פתרון הרבה יותר אמיתי.

רומן ברונפמן: אין לי שום התנגדות לשיפוצים.

רומן ברונפמן: הם חייבים להיעשות, אבל זה לא עוזר.

רומן ברונפמן: פיצויים והכרה בבתים האלה, במיוחד בבתים שיוכרו כבתים במצב חירום, כלא ראויים למגורי אדם.

רומן ברונפמן: אני חושב שזאת המטרה של הוועדה.

רומן ברונפמן: אנחנו נשאף לזה.

רומן ברונפמן: כבר קיימנו פגישת הכנה עם מנכ"ל משרד ראש הממשלה, ותהיה פגישה עם ראש הממשלה.

רומן ברונפמן: אני מקווה שגם מי שהיה אז שר השיכון והבינוי, ומי שבנה 40.000 יחידות דיור, ואני מתכוון לראש הממשלה דהיום, הוא יהיה רגיש לנושא וקשוב לנושא הזה.

רומן ברונפמן: ואני מאמין שיימצא פתרון.

רומן ברונפמן: אנחנו מדברים היום על כ-7,000 יחידות דיור.

קולט אביטל: יותר, 9,000 יחידות דיור.

רומן ברונפמן: 9,000 יחידות דיור.

רומן ברונפמן: אני חושב שבערך חצי לפי מה שהספקנו לראות בשטח, לא עשינו את הסקר הממצה.

רומן ברונפמן: אני חושב שמשרד השיכון חייב להתחיל בסקר ממצה ומייד.

קולט אביטל: זאת היתה גם אחת ההחלטות של הוועדה.

קולט אביטל: אני לא יודעת מה מזה בוצע.

רומן ברונפמן: שום דבר לא בוצע מזה לדעתי, אבל אנחנו עוד נגיע לזה.

רומן ברונפמן: הסקר הממצה יראה לנו באיזה ממדים מדובר.

רומן ברונפמן: הערכה שלי היא שמחצית מהבתים האלה לא ראויים למגורים, והמדינה צריכה גם לפצות וגם למצוא פתרון, כפי שהיא מצאה למשל בירוחם.

רומן ברונפמן: 164 יחידות הוכרו כיחידות לא ראויות בגלל הטעויות שנעשו והאנשים פוצו.

רומן ברונפמן: אז יש גם תקדים, אני יודע שזה לא אותו דבר.

אבי מעוז: עוד לא הוכרו, ועוד לא פוצו.

רומן ברונפמן: אבל כבר הוצאו מהבתים, נכון?

אבי מעוז: לא, הם בדיונים משפטיים.

רומן ברונפמן: חברים, יש פה בעיה אמיתית.

רומן ברונפמן: אנחנו לא מרגישים טוב יותר שאנחנו בגוף המחוקק, ואתם בגוף המבצע, כי אנחנו חושבים שנעשה עוול לאנשים, ואנחנו צריכים למצוא פתרון, והפתרון יהיה משותף.

רומן ברונפמן: אנחנו ניתן יד לכם, ברגע שאתם תתנו יד לנו.

רומן ברונפמן: השיפוץ בהיקף של חמישה מיליון שקל בשנה, הוא בוודאי לא מספיק.

רומן ברונפמן: שתי הערות נוספות.

רומן ברונפמן: אנחנו כמובן נחזור ונקריא את ההחלטות של ישיבות הוועדה שלא קיבלנו עליהן כל מענה, אדוני המנכ"ל, אנחנו פה חושבים לא רק על פתרון החוק, אלא על מדיניות.

רומן ברונפמן: נניח שחצי או רבע מהיחידות היום אינן ראויות לדיור וראינו באיזה מצב הן.

רומן ברונפמן: השאלה היא לא רק כמה יחידות עד כה, אלא מה לא בסדר בתשתית שנבנתה, או בדרך שבה נבנו הבתים האלה, כי זה יכול להיות סיפור בהמשכים.

רומן ברונפמן: מה שקורה היום לאיקס יחידות, יכול בסופו של דבר לקרות עוד כמה זמן ליתר היחידות, אם יש לזה דפקט בסיסי בעניין הזה.

רומן ברונפמן: זה גם כן דבר שאנחנו נבקש את התייחסותך.

רומן ברונפמן: חבר הכנסת יאסינוב, בבקשה.

יגאל יאסינוב: אנחנו לא מסתייגים מהמצב שהיה בברית המועצות, ושם הנושא הזה היה פלילי.

יגאל יאסינוב: זה רק לידיעה, כי למדתי את הנושא.

יגאל יאסינוב: לגבי הבנייה ואיכלוס של בתים העבירה היא פלילית.

יגאל יאסינוב: אני לא יודע מה בסופו של דבר ניתן יהיה לעשות, אבל אנחנו כוועדה בהחלט יכולים לעשות משהו.

יגאל יאסינוב: דרישה לוועדת חקירה בנושא הבנייה, לא רק בנייה קלה במקרים כאלה, אלא בנושא בניית דיור לעולים, זה כולל הפסקת בנייה ציבורית, זה כולל איכלוס דירות לא בנויות כמו שאנחנו ראינו, וזה כולל אי שיפוצים של דירות שקיימות היום במאגר דיור, שמשום מה לא משפצים אותן ובגלל זה הן לא מאוכלסות.

יגאל יאסינוב: אני מבקש מהמנכ"ל להתייחס לשאלה, האם ידוע לך כמה דירות פנויות יש כרגע במאגר של הדיור הציבורי.

קולט אביטל: קיבלנו דיווח מלא בוועדה לפני שבוע.

יגאל יאסינוב: אני יודע, אבל אני מתייחס לעניין של כמה מהן יכולות לענות לבקשה בשימוש לדיור חלופי זמני לאותם אנשים שגרים – אני לא רוצה להגיד, אפילו קראוונים היו יותר טובים.

רומן ברונפמן: נכון, הם נועדו מראש לתקופה קצרה.

רומן ברונפמן: בהחלט נכון.

סרגיי קריקסט: הבתים האלה לא מתאימים למגורים.

סרגיי קריקסט: למה?

סרגיי קריקסט: יש לנו בית אחד בחבל שמשרד השיכון עשה תיקון יסודי, דרך בית משפט דרשנו ממשרד השיכון וקיבלנו את הדו"ח הזה, שאומר שהשווי של הבית שקנינו הוא 226 אלף שקל, והתיקון עלה 400 אלף שקל.

רומן ברונפמן: אלו בתים מאותו סוג?

סרגיי קריקסט: מאותו סוג.

סרגיי קריקסט: רק ישנם כמה שינויים.

סרגיי קריקסט: 400 אלף שקל עלה התיקון.

סרגיי קריקסט: חוץ מזה אנשים קיבלו 100 אלף שקל על עוגמת נפש בנוסף לתיקון ממשרד השיכון.

סרגיי קריקסט: הם ממשיכים להיות בבית משפט, בגלל התיקון שהם עשו - הם הרימו את הריצפה לעשרה סנטימטר ושברו את כל הסטנדרטים, גובה הדלתות ירד והתיקרה ירדה, וזה לא עמד בתקן הבנייה.

סרגיי קריקסט: הם ממשיכים להיות בבית משפט, והם יקבלו עוד יותר.

סרגיי קריקסט: אם הבית עלה 226 אלף שקל והתיקון עולה 400 אלף שקל, זה ברור שהבית לא תקין, אי אפשר לתקן .

סרגיי קריקסט: יותר טוב להרוס אותו ולבנות מחדש.

קולט אביטל: זה כלכלי.

סרגיי קריקסט: אם שמעתם, ביישוב שלנו היה פיגוע ירי, הכדורים עברו דרך הבית כאילו הבית לא קיים.

סרגיי קריקסט: היה לנו מקום אחד ויחיד וזה האמבטיה כדי להגן על הילדים, לפחות היא בנוייה מברזל.

סרגיי קריקסט: אין שום דבר בבית שיכול להקן עליהם.

קולט אביטל: איפה זה בבקשה?

סרגיי קריקסט: זה באומן, בגדיש.

סרגיי קריקסט: מאז שבנו את הבתים, משרד השיכון לא עשה פיתוח.

סרגיי קריקסט: פנינו לחבר הכנסת מיכאל נודלמן, והוא כתב לנו מכתב.

סרגיי קריקסט: זה היה ב-1994, שהתקציב הוא 9 מיליון שקל במשרד השיכון לפיתוח של היישובים שלנו, אך עדיין שקל לא נכנס ליישוב.

סרגיי קריקסט: מה שעשינו – פינינו את פסולת הבנייה מהשטח שלנו, בכוח שלנו, בכסף שלנו.

סרגיי קריקסט: עשינו פיתוח במו ידינו.

סרגיי קריקסט: שום שקל לא נכנס מהמדינה.

מאיר ממן: אנחנו מאותו יישוב, ממרכז אומן.

מאיר ממן: אנחנו נמצאים באותן דירות קרוב לעשר שנים.

מאיר ממן: הייתי בקשר עם המנכ"ל, עם השר איתן, שלחתי לו שלושה מכתבים, אבל פשוט אין עם מי לדבר.

מאיר ממן: קיבלתי תשובה שהנושא בטיפול, מתי נקבל טיפול אין לי מושג.

מאיר ממן: נכנס לי נחש צפע בין הסדקים, וכמעט הרג את הילדים.

מאיר ממן: הבתים זזו ממקום למקום, מהקצה של הבית לבטון.

מאיר ממן: הדוד נמצא על בית מעץ, הכל קורס למטה.

מאיר ממן: בין התיקרה לגג נוצר חלל.

מאיר ממן: אף מהנדס לא יכול לעלות.

מאיר ממן: מערכת החשמל זולה, הכל פיראטי.

מאיר ממן: זה כלום.

מאיר ממן: אם לא תבואו לראות ממש איך אנחנו חיים, זה סתם, כמו סרט טלוויזיה.

מאיר ממן: אנחנו חיים בפחד.

מאיר ממן: הדלתות לא נפתחות, תריסים לא ניתן לאטום.

מאיר ממן: מקלטים גם אין.

מאיר ממן: זה לא בתים.

מאיר ממן: לא ניתן לגור בבתים.

מאיר ממן: היו כבר אנשים שקיבלו את הפיצויים שלהם.

מאיר ממן: נהנו מהכסף, חלק מהם כבר עזב את הארץ, וחלק מהם נמצאים פה.

קולט אביטל: תודה.

קולט אביטל: שמענו מספיק עדויות.

נדיה: אני מהאגודה למען קליטה מוצלחת.

נדיה: כעמותה התחלנו בשנת 2000 לשלוח מכתבים ולנסות לעזור לאוכלוסייה.

נדיה: שלחנו לחברי כנסת, לעמידר, לשר השיכון דאז שרנסקי, לצערי הרב לא הצלחנו הרבה.

נדיה: אנחנו מטפלים באוכלוסיית דיירי עמידר.

נדיה: אלו אנשים מעל גיל 70, לא מסוגלים לעשות משהו בעצמם.

נדיה: קיימנו שיחה בשכונת נחל בקע בבאר שבע, ישנם קצת יותר מ-800 יחידות דיור, מתוכם 343 יחידות דיור של עמידר.

נדיה: הגמלים שם מסתובבים כמו במדבר.

נדיה: בדואים באים לגנוב וחושבים שזה הבית שלהם.

נדיה: הם אומרים תסגרו את החלונות, או שתקבלו על הראש.

קולט אביטל: סליחה, זה נחמד, אבל זה לא קשור לנושא כרגע.

נדיה: מה שקשור לנושא זה שאלו אותם בתים עם אותן בעיות בנייה.

נדיה: מדובר באנשים מבוגרים, זקנים, שלא מסוגלים לטפל בעצמם.

נדיה: התשובה של עמידר שאין כסף.

נדיה: יחידות הדיור הן של עמידר.

קולט אביטל: אנחנו רוצים לשמוע מאותם אנשים שהיו איתנו – ממשרד השיכון, בבקשה.

קולט אביטל: אדוני, אתה מטעם משרד השיכון, באת איתנו לסיור, היית אמור לעשות את הסקר, וגם להתחיל בשיפוצים עצמם.

אבי מעוז: אגיד דברי פתיחה, ואחר כך ידברו האנשים המקצועיים, כי אני לא מהנדס.

אבי מעוז: זה נכון גם לגבי פתרונות הדיור והאחרים, אנחנו רוצים לנצל את המצב הייחודי שבו אנחנו נמצאים שיש לנו שרה, שהיא גם שרת הקליטה וגם שרת הבינוי והשיכון.

אבי מעוז: קיימנו מספר ישיבות עם השרה גם על הנושא הזה, ואנחנו מתכוונים לנסות ולהאיץ את הטיפול בדירות האלה.

רומן ברונפמן: אתה מתכוון פיזיולוגית להאיץ ולנסות, או שלהאיץ זה ביטוי או משמעות לנסות להאיץ?

רומן ברונפמן: לנסות להאיץ, או ממש להאיץ?

רומן ברונפמן: לא הבנתי.

רומן ברונפמן: יש החלטה או שיש ניסיון?

רומן ברונפמן: זאת השאלה.

אבי מעוז: יש החלטה להאיץ את הטיפול ולתת לו משקל.

אבי מעוז: אמרתי שאנחנו נמצאים במצב מאוד ייחודי, שאנחנו רוצים לנצל אותו לטובת העולים, לטובת דיירי מדינת ישראל.

אבי מעוז: ואת זה שהשרה שלנו היא גם שרת הקליטה, וגם שרת הבינוי והשיכון.

אבי מעוז: זאת גם ההנחייה שקיבלנו מהשרה.

אבי מעוז: קיימנו מספר ישיבות גם בנושא הדיור הציבורי, וגם בנושא הספציפי הזה שעומד בפנינו.

אבי מעוז: אנחנו מתכוונים לנסות ולאגום תקציבים.

אבי מעוז: כולנו יודעים שאנחנו נכנסים לתהליך של דיוני תקציב 2005.

אבי מעוז: תקציב 2004 הוא קיים, ואתם ציינתם קודם את גודלו.

אבי מעוז: אנחנו מודעים לעובדה שבקצב התקציב הקיים העבודות יימשכו כשש שנים.

אבי מעוז: ולכן, אנחנו רוצים לנסות ולאגום תקציבים נוספים, ולעשות עבודה מאומצת.

אבי מעוז: ברשותך, גברתי היושבת ראש, אבקש משולמית ממחוז הדרום, שתעדכן אותנו גם על מצב הסקר, וגם אנחנו מתכוונים לשלוח עוד מהנדסים מטעמינו על מנת לבדוק את השאלה שהוועדה הציבה בפנינו.

אבי מעוז: האם מגורים אלה ראויים למגורי אדם או לא.

אבי מעוז: אני אומר את זה בענווה.

אבי מעוז: אני לא מסוגל לקבוע אם הם ראויים למגורי אדם או לא.

אבי מעוז: אני חושב שכמשרד ממשלתי אנחנו צריכים לעשת עבודה מקצועית בעניין.

אבי מעוז: המהנדסים המונים על המקצוע הזה, הם אלו שיקבעו האם שיפוצים יכולים לעזור, או שאפשר לקבוע שהם לא ראויים למגורי אדם.

אבי מעוז: נקבע, שהשיפוצים ברוב המכריע של הבתים בשכונת נווה העמק בירוחם, יכולים לעזור, ולמיעוט שבמיעוט נצטרך לתת דיור חלופי לאותם מבנים.

אבי מעוז: הייתי גם שם וגם פה בשטח, התמונות הן די דומות.

קולט אביטל: לפני שאתה מעביר את רשות הדיבור, אמרת משהו בהכללה.

קולט אביטל: ולכן תרשה, כיוון שמדובר פה במדיניות, שנשאל אותך לפני שאנחנו יורדים לפרטים.

קולט אביטל: אמרת שאתה חושב שהנושא הזה צריך למצוא את ביטויו התקציבי במשך שש שנים.

אבי מעוז: לא.

אבי מעוז: אמרתי שבתקציב הקיים, אם לא נגדיל את התקציב הקיים, לא נמצא מקורות נוספים, זה יימשך כשש שנים.

אבי מעוז: אמרתי שקיבלנו החלטה, השרה הנחיתה אותנו, שלקראת דיוני התקציב, ננסה לאגום תקציבים נוספים כדי לתת פתרון שהוא קצר מועד מאשר שש שנים.

קולט אביטל: לפי דעתך, אם אני מבינה אותך היטב, אם השנה יש ארבעה מיליון, ואתה אומר שלפי הקצב הנוכחי או בנתונים של התקציב הנוכחי זה היה לוקח שש שנים, אתם הגעתם לאיזושהי הערכה תקציבית שזה צריך לעלות 24 מיליון, ואם כן, על סמך מה?

אבי מעוז: בגלל זה ביקשתי שהאנשים שלי יסבירו.

קולט אביטל: כנראה בכל זאת הם מודעים לגודל התופעה.

קולט אביטל: הייתי מבקשת לקבל מידע אם עשיתם סקר, על מה מבוסס הסכום של מיליון שקלים.

רומן ברונפמן: יש פה מישהו מהאוצר, נכון?

רומן ברונפמן: נמצא פה רפרנט של משרד האוצר.

רומן ברונפמן: איפה עומדים אחוזי הביצוע של המשרד נכון להיום, בכלל במשרד.

רומן ברונפמן: ישנם סעיפים שונים, אגיד לך למה אני שואל.

רומן ברונפמן: אני חושבת שב-2003 ו-2004, כמו ב-2002 ו-2001, משרד השיכון, מסיים אם אני לא טועה בעודפים גדולים במספר סעיפים.

רומן ברונפמן: זה נכון?

קולט אביטל: זה נכון לגבי שנים קודמות.

אסף רגב: צריך להבין שמשרד השיכון עובד בתקציב שנקרא תקציב פיתוח, בתקציב הסיוע אין עודפים, לא ב-2003 ולא ב-2004.

אסף רגב: הגבלת תקופת הזכאות לעולים אינה חלה על קשישים.

רומן ברונפמן: אני חושב שזאת התשובה העיקרית.

רומן ברונפמן: אם מנסים לאגום משאבים, אז אפשר פשוט לבקש העברה מסעיף לסעיף.

אסף רגב: אני יודע שמשרד השיכון מנצל את התקציב שלו במאה אחוז.

שולמית שפיגל: בהתאם להחלטות ובקשות של הוועדה שסיירה באתרים בדרום, נעשו מספר פעולות, בהמשך למספר פעולות שלנו קודם, אנחנו המשכנו בשיפוצים של דירות הבנייה הקלה באופקים, שכונת שפירא, בפולירון.

קולט אביטל: כמה יחידות שפיצתם?

שולמית שפיגל: נשאר לנו משהו כמו 70 יחידות.

רומן ברונפמן: כמה שיפצתם?

רומן ברונפמן: לא כמה נשאר, כמה שיפצתם?

שולמית שפיגל: 155 יחידות דיור.

רומן ברונפמן: באיזו תקופה?

שולמית שפיגל: שנה וחצי.

שולמית שפיגל: זה תקציב שנמשך.

שולמית שפיגל: אם נמשך חוזה עם הקבלן, זה לא נחתך בראשון בינואר.

שולמית שפיגל: העבודה ממשיכה, זה לא משנה שהחוזה נמשך.

רומן ברונפמן: אי אפשר לבודד?

שולמית שפיגל: לא.

שולמית שפיגל: זה לא עובד כך.

אבי מעוז: זה חוזה המשכי.

אבי מעוז: יש לנו חוזה עם קבלן, הקבלן עובד בתכנית רב שנתית, והחוזה הוא רב שנתי.

אבי מעוז: לכן התשובה ששולמית עונה היא התשובה המקצועית הנכונה לשאלות.

אבי מעוז: שופצו 155 יחידות, נשארו עוד 70.

קולט אביטל: אנחנו העלינו את השאלה, אם אחרי שיפוץ, אנחנו ראינו איך הבתים נראים, יכול להיות שגם הקבלן הזה שאיתו חתמתם על חוזה, אולי הקבלן לא מבצע את השיפוצים נכון.

קולט אביטל: אז אנחנו ממשיכים כאילו שום דבר לא היה.

קולט אביטל: מה שהיה הוא שיהיה, אותו הקבלן ימשיך לאט לאט את השיפוצים.

קולט אביטל: אולי משהו לא בסדר בשיפוצים.

שולמית שפיגל: רציתי להתייחס לשאלה ישירה.

שולמית שפיגל: השאלה היתה מה נעשה מאז הסיור.

שולמית שפיגל: מאז הסיור כל השיפוצים נעשים על סמך תכנון מסודר.

שולמית שפיגל: יש הזמנות תכנון, יש מהנדסים שקובעים פתרונות, יש מפקחים שמפקחים על ביצוע פתרונות.

שולמית שפיגל: אפשר להתווכח על הפתרונות עצמם.

שולמית שפיגל: אבל אלה פתרונות שהתקבלו ואושרו במשרד, וכרגע אלה הפתרונות.

שולמית שפיגל: אם יש בחלק מהבתים דברים חדשים שנודעו לנו אחרי השיפוצים שעשינו, אז לוקחים את זה בחשבון, ובהמשך השיפוצים נוסיף אותם.

שולמית שפיגל: כדוגמה, אפשר להביא את דוגמת הגגות.

שולמית שפיגל: השיפוצים שנעשו ב-155 היחידות התייחסו לרצפות, לכל מיני דברים שנרקבו, לקורות שהוחלפו, לצנרת שהוחלפה, למערכת המים והביוב שהוחלפה, אמבטיה וכלים סניטריים, ואפשר לעשות עוד רשימה שלמה.

שולמית שפיגל: לגבי הגגות התייחסנו עכשיו.

שולמית שפיגל: לקחנו מומחה לגגות.

שולמית שפיגל: הוא נתן הצעת מחיר לתיקון, שהוא חושב שהוא תיקון נאות, ואנחנו נבצע אותו.

שולמית שפיגל: כרגע רק גיבשנו את ההמלצה המתוכננת מה צריך לעשות כדי לחזק את הגגות במצב שלהם היום.

שולמית שפיגל: בלי להתייחס אם נעשה בבתים האלה שיפוצים אחרים, או לא נעשה.

קולט אביטל: אתם עשיתם סקר או בדיקה - - -

שולמית שפיגל: נעשה סקר מקיף.

קולט אביטל: --כאשר ביקשנו סקר מקיף על כמה יחידות טעונות שיפוץ.

קולט אביטל: מה גודל התופעה?

קולט אביטל: בהתחלה אמרתם שאין תופעה כזאת, שאלו בתים בודדים.

שולמית שפיגל: אני לא חושבת שאמרנו בנוסח כזה שאין תופעה כזאת.

שולמית שפיגל: אנחנו ניסחנו את זה אחרת, ותיכף אסביר למה.

שולמית שפיגל: יש קבוצות של בתים שאנחנו מתייחסים אליהם כשמות של חברות שבנו אותם.

שולמית שפיגל: כי אני אומרת, פולירון זאת חברה שבנתה אותם, ששיכון ופיתוח לא קיבל עליהם גם תלונות.

שולמית שפיגל: לא קיבל בזמנו.

שולמית שפיגל: אחר כך פתאום התופעה הגיעה כגל, ואז לא ידענו עליהם.

שולמית שפיגל: בגלל זה אולי זה יתפרש כאילו שאנחנו הכחשנו.

שולמית שפיגל: לעולם לא הכחשנו.

שולמית שפיגל: אנחנו גם כחלק מההכנה לוועדה הזאת, ראינו גם שמ-4.5 אלף יחידות דיור שנבנו בדרום, תלונות בכתב קיבלנו 200 ומשהו.

שולמית שפיגל: זאת אומרת, אל תתפסי אותי במספר מדוייק, אבל זה פחות מ-5 ומשהו אחוז.

שולמית שפיגל: אחרי שתי הישיבות, עשינו סקר מקיף בבניינים של תע"ש.

שולמית שפיגל: תע"ש זה סוג בניינים שניזוק הרבה ושעליו לא היו תלונות.

שולמית שפיגל: לא יודעת למה ואיך, וזה לא קשור עכשיו.

קולט אביטל: כמה חברות בנו את הבתים האלה, 10 חברות נכון?

שולמית שפיגל: לא, יותר.

שולמית שפיגל: יש למעלה מ-14 טיפוסים של בתים.

שולמית שפיגל: אני מדברת על מה שעשינו.

שולמית שפיגל: אני רוצה לדווח במשפט או שניים.

שולמית שפיגל: נעשה סקר מקיף בדירות טיפוס תע"ש.

שולמית שפיגל: בהתאם לסקר הזה נעשה תכנון לשיפוץ מקיף, כולל שיפוץ מערכת מים ושינוי מערכת ביוב.

שולמית שפיגל: שיפוץ גגות.

קולט אביטל: אני יכולה לשאול את שאלתי, ואני מבקשת תשובות ישירות בלי סדנאות.

קולט אביטל: שאלנו אם עשיתם סקר מקיף, לא שאלתי כמה תלונות קיבלתם.

קולט אביטל: מה גודל התופעה לפי דעתכם, ואם עשיתם סקר מקיף.

קולט אביטל: יש בעיה, והיא כוללת.

קולט אביטל: ביקשנו שתעשו סקר.

קולט אביטל: האם נעשה סקר?

קולט אביטל: ובכמה יחידות מדובר לפי הערכתם?

שולמית שפיגל: נעשה סקר, מדובר בלמעלה מ-200 יחידות.

רומן ברונפמן: מתוך כמה?

שולמית שפיגל: סך כל הסקרים נעשים מ-1996, נשארו מ-4.5 אלף יחידות דיור, 800 יחידות דיור לא נכללו בשיפוצים.

שולמית שפיגל: בכל היתר נעשה גם סקר וגם שיפוץ.

שולמית שפיגל: חברת הכנסת קולט שואלת אותי על סך הכל.

רומן ברונפמן: תספרו לנו על מה שעשיתם.

רומן ברונפמן: כמה יחידות דיור זקוקות לשיפוץ?

שולמית שפיגל: כולן.

רומן ברונפמן: כולן, זאת התשובה.

שולמית שפיגל: עשינו סקר מקיף ויסודי של תע"ש, 200 ומשהו יחידות.

שולמית שפיגל: מה זה שיפוץ?

שולמית שפיגל: יש בתים שזקוקים לשיפוץ בסך 70 אלף שקל, ויש בתים שזקוקים לשיפוץ בסך 15 אלף שקל.

שולמית שפיגל: התייחסנו אליהם כך.

שולמית שפיגל: זה נכון שיש מקרים קשים מאוד, וזה נכון שיש בעיות קונסטרוקטיביות, והתייחסנו אליהן כבעיות קונסטרוקטיביות.

שולמית שפיגל: יש בתים שצריכים להחליף בהם מערכת המים, ואנחנו נחליף אותה, כי יש תיכנון.

שולמית שפיגל: יש כבר תיכנון.

יגאל יאסינוב: אין בניין אחד שלא זקוק לשיפוצים?

יגאל יאסינוב: כן, או לא.

שולמית שפיגל: אני אענה לך.

שולמית שפיגל: בזמנו כאשר החברות בנו את הבניינים, הם לא עשו שנת בדק.

יגאל יאסינוב: אני מאוד מצטער, אבל לא זה מה ששאלנו.

יגאל יאסינוב: שאלנו סקר באיקס בתים - - -

שולמית שפיגל: אנחנו נשפץ את כל הדירות.

רומן ברונפמן: יש תשובה.

רומן ברונפמן: בכל הדירות יש צורך בשיפוץ.

שולמית שפיגל: השאלה היא גודל השיפוץ.

שולמית שפיגל: יש בתים שהם במצב סביר ומעלה, וצריך רק לצבוע ולעשות שיפוצים קטנים יותר.

שולמית שפיגל: אני מבקשת סליחה, אני מתייחסת למחוז הדרום.

שולמית שפיגל: בכל הצער אני לא מכירה את הבעיות שיש בגליל.

יגאל יאסינוב: בכל מקרה, אמרת שאותו סקר שעשיתם, שכל הבתים שבדקתם זקוקים לשיפוץ, אמרת גם כן בנוסף, שלא התייחסתם לבעיית גגות.

שולמית שפיגל: לא נכון.

שולמית שפיגל: אז אני חוזרת על מה שאמרתי.

שולמית שפיגל: אנחנו עכשיו מתייחסים לבעיית גגות, הבעיה לא היתה ידועה לנו, נניח לפני שלוש שנים.

שולמית שפיגל: בבעיית גגות אף אחד לא פנה.

שולמית שפיגל: אנחנו לא מתחזקים בתים שנבנו, הבתים שנמכרו הם בבעלות האנשים.

יגאל יאסינוב: יש פה שאלה מהותית.

יגאל יאסינוב: אתם משרד השיכון, אתם ידעתם שהבנייה הקלה היא בנייה זמנית.

יגאל יאסינוב: כך זה - - - כבנייה קלה.

שולמית שפיגל: מי אמר לך את זה?

יגאל יאסינוב: אני אומר לך את זה.

יגאל יאסינוב: הבנייה הקלה בהגדרתה היא בנייה - - -

שולמית שפיגל: בשום פנים ואופן, היא לא כבנייה זמנית.

שולמית שפיגל: זו אמירה לא נכונה.

יגאל יאסינוב: נבדוק זאת.

מרינה סולודקין: כל החומרים, גם התכנון וגם הביצוע של הבנייה לא מתאימים לאקלים שלנו והסטנדרטים שיש בארץ.

מרינה סולודקין: בגלל זה אני חושבת שההשקעה בשיפוצים זו עבודה סזיפית ומאוד יקרה של משרד הבינוי והשיכון.

רומן ברונפמן: ובעיקר עבודה בעיניים.

קולט אביטל: זה גם בזבוז כספי ציבור.

מרינה סולודקין: אנחנו צריכים להציג בפני כל הגורמים החשובים, שהמסקנה של הוועדה היא – פיצויים בדרך זו או אחרת.

מרינה סולודקין: אין פתרון אחר.

קולט אביטל: אני רוצה להצטרף למה שאומרת חברת הכנסת סולודקין, אולי בצורה אחרת ואפילו נקרא לזה של פנייה לאוצר.

קולט אביטל: שמענו פה אדם שאומר לנו שהוא קנה יחידה ב-220 אלף שקל, נדמה לי שהשיפוצים עד כה עלו משהו כמו 400 או 600 אלף שקל.

קולט אביטל: האם אנחנו הולכים ומשקיעים בבור שאין לו תחתית?

קולט אביטל: זאת השאלה.

קולט אביטל: מה הכדאיות הכלכלית?

קולט אביטל: האם לא צריך לשנות איזושהי קונספציה?

קולט אביטל: אנחנו נעגן תקציבים, נגיע ל-24 מיליון במקום 4 מיליון.

קולט אביטל: האם זה יכסה את התופעה?

קולט אביטל: האם לא נזכה לזה שהאדמה זזה בעוד רבע שנה.

קולט אביטל: שאלו שאלות שצריך לשאול אותן.

קולט אביטל: אין לי טענות כלפייך כי את מבצעת מדיניות.

מרינה סולודקין: אנחנו יכולים להיכנס למשא ומתן עם טרמיטים.

קריאה: אני רוצה לדעת כמה בתים אפשר לקנות ב-24 מיליון?

קולט אביטל: אגב, כמה הושג עכשיו לשיפוצים?

קולט אביטל: את אומרת שזה התחיל ב-1996.

רומן ברונפמן: 40 מיליון שקל.

שולמית שפיגל: זה כבר צויין בישיבות הקודמות

שרה צימרמן: אחזור אחורה ואסביר.

שרה צימרמן: אולי אי ההבנה נובעת מזה, שמה ששולמית מספרת לכם, ומה שנעשה מאז הסיור, מה שאנחנו עושים בחודשים האחרונים, זה באותם פרוייקטים שטרם טיפלנו בהם.

שרה צימרמן: אנחנו טיפלנו בקרוב ל-20 פרוייקטים משנת 1996.

שרה צימרמן: הוצאנו 42 מיליון ותיקנו את הבתים.

שרה צימרמן: אני לא אומרת שפה ושם יכול להיות שיש תקלות.

שרה צימרמן: זה בסדר גודל 20, 30 אלף יחידות דיור.

שרה צימרמן: אי אפשר לקנות בזה בית במקום.

שרה צימרמן: לגבי הבתים האלה, יכול להיות, ולזה אנחנו קשובים, שגם אחרי שעשו את השיפוצים, יש תקלות ואותן אנחנו בודקים לפי התלונות שהיו.

שרה צימרמן: לגבי הפרוייקטים שטרם נכנסנו אליהם, והגדול ביניהם זה נושא תע"ש, בחלק מהתמונות אלו תמונות לגבי הפרוייקט הזה.

שרה צימרמן: מסתבר שיש תקלות מעבר למה שהיו בפרוייקטים שכבר ביצענו, דהיינו: גגות ורצפות.

שרה צימרמן: לכן זה מייקר מאוד את הפרוייקט הזה.

שרה צימרמן: עשו שם סקר לפניי ולפנים, לקחו תיכנון וזה דורש הרבה כסף לצורך התיקון של הפרוייקט.

קולט אביטל: כמה כסף להערכתך הנושא דורש?

שרה צימרמן: הפרוייקט הזה למעלה מ-15 מיליון על 200 דירות.

שרה צימרמן: לצורך זה ישבנו עם השרה, צריך לאגום תקציבים מעבר למה שחשבנו על מנת לתקן את הדירות.

קולט אביטל: אתם עדיין סבורים שהפתרון הוא לתקן.

שרה צימרמן: בית חדש עולה הרבה יותר.

שרה צימרמן: לגבי התביעות המשפטיות.

שרה צימרמן: מתנהלות במקביל הרבה תביעות משפטיות.

שרה צימרמן: כל בתי המשפט בסופו של דבר באים עם פסקי דין, אומרים לנו לתקן, לפצות.

שרה צימרמן: יש כאלה שלא רוצים תיקון שלנו, רוצים כסף במקום לתקן לבד.

שרה צימרמן: אף שופט עוד לא בא ואמר שהבתים לא ראויים למגורי אדם.

רומן ברונפמן: שרה, לפני חצי שנה גם אנחנו לא חשבנו כך.

רומן ברונפמן: זה בא עם הלמידה ועם הניסיון.

רומן ברונפמן: השופטים הם לא למודי ניסיון.

רומן ברונפמן: אף שופט לא יצא לשטח לדעתי.

שרה צימרמן: יש פסקי זמן לאורך כל הזמן.

שרה צימרמן: הם גם הזמינו מומחים.

מרינה סולודקין: נזמין ועדת חקירה, למה מכון התקנים אישר?

קולט אביטל: אני לא בטוחה שתעשי שירות לראש הממשלה.

שמוליק דוד: דובר על כך ש-20 פרוייקטים טופלו ב-40 או 42 מיליון.

שמוליק דוד: זה אומר 2 מיליון לפרוייקט, זה סכום זעום לעומת מספר הדירות שמדובר בהן, ולעומת הצרכים שאנחנו רואים אותם כאן.

שמוליק דוד: אנשים שהסתובבו ראו את התמונה בצורה מאוד ברורה.

שמוליק דוד: אתם אומרים שפרוייקט אחד צריך 15 מיליון, כמה כסף יספיק כדי לטפל בכל הפרוייקטים שדובר בהם?

שמוליק דוד: בפרוייקטים שטופלו כמו בנחל באקה, בדירות עמידר ובדירות פרטיות.

שמוליק דוד: לא משנה כרגע השייכות של הדירות.

שמוליק דוד: הטיפולים היו בדרך כלל מה שמוגדר פה כשיפוץ קוסמטי.

שמוליק דוד: פעם אחר פעם קירות נפלו, צנרת שקעה, אסלות קרסו, וכל התמונה חזרה על עצמה.

שמוליק דוד: הסכומים שמדובר בהם, אלה הסכומים שמייצרים בהם רק טיוח של הבעיות.

שמוליק דוד: אם זה טיוח על ידי עמידר, שאחרי הרבה מאוד זמן הוא מגיע, ואם טיוח על ידי גורמים אחרים.

שמוליק דוד: הטיוח הזה הולך ונמשך ולא נפתר.

תמר מיארה: אני ממש מבקשת למחות.

תמר מיארה: אם יש טענה שיגידו באופן ספציפי לגבי כתובות של הדירות, אי אפשר לזרוק לחלל האוויר.

תמר מיארה: חברת עמידר אשמה - - -

שמוליק דוד: יזרקו עליכם כתובות קונקרטיות של הרבה מאוד מקומות על ידי עמותת עולים למען קליטה מוצלחת, בחלק מהתלונות לא טופלוו בכלל.

שמוליק דוד: חלק נענו כעבור הרבה זמן בשיפוצים קוסמטיים.

תמר מיארה: אתה זורק דברים לחלל האוויר.

תמר מיארה: אני מוכנה אחרי הישיבה לשבת איתך, לקבל את כל הכתובות, ותקבל תשובה אחת לאחת.

תמר מיארה: אין מצב שאנחנו לא עונים.

מרינה סולודקין: יש מצב.

קולט אביטל: יש לנו שני נושאים שעליהם אנחנו רוצים לדון מול משרד השיכון: 1.

קולט אביטל: הנושא של הדיור הציבורי.

קולט אביטל: 2.

קולט אביטל: מה שקיבלנו כאן כעדכון לגבי זכויות עולים.

קולט אביטל: ולכן כיוון שאנחנו רוצים לנצל את הזמן שלרשותנו, אני רוצה להציע לחברים פה הצעת החלטה.

קולט אביטל: בוועדה הזאת אנחנו סבורים שהעבודה שנעשית עכשיו על ידיכם, עם השפעות בלי סוף של 42 מיליון, ועוד 24 דרושים.

קולט אביטל: אנחנו לא חושבים שיש בזה תועלת.

קולט אביטל: אנחנו חושבים שזה בזבוז כספי ציבור.

קולט אביטל: נדמה לי שאני מבטאת כאן את דעתם של כל חברי הכנסת שנמצאים כאן.

קולט אביטל: אם אתם חושבים שאתם רוצים להמשיך בסוג הפתרונות האלה, תהיה לנו גם ישיבה עם ראש הממשלה בנושא הזה.

קולט אביטל: היתה לנו ישיבת הכנה גם עם שרת הקליטה וגם עם מנכ"ל משרד ראש הממשלה.

קולט אביטל: נראה לנו שפה מה שדרוש זה גם שינוי מדיניות בעניין הזה.

קולט אביטל: אני מצטרפת לדעתה של חברת הכנסת סולודקין, שאולי לא כולם, אבל יש בתים שצריך לפנות מהם אנשים.

קולט אביטל: האנשים האלה השקיעו את מיטב כספם, הם נאלצים להמשיך לשלם משכנתאות ואין להם איפה לגור.

קולט אביטל: יכול להיות שבמצב הנתון של האספירין של 4 מיליון לשנה, אין מה לעשות יותר מזה.

קולט אביטל: אני מציעה לכולכם ולכולנו לחזור עם הצעה חלופית לנושא הזה.

אנטולי שצורוב: מה שראינו בתמונות הכל טוב ויפה.

אנטולי שצורוב: אבל לא ראינו מה שקורה מתחת לקרקע.

אנטולי שצורוב: בזמנו כאשר עשו בדיקות אצלנו במושב וחפרו בעזרת מחפרות את הבונקר מתחת ליסודות, נכנסו בין קלונסאות.

אנטולי שצורוב: עד שפה מחליטים כמה עולה לשפץ, לשפץ או לא לשפץ, מישהו יכול למות בבית הזה.

אנטולי שצורוב: אם הקורה לא יושבת על הקולנס, אין בסיס בכלל לבניין הזה.

אנטולי שצורוב: החומרים לא מתאימים לבנייה.

אנטולי שצורוב: מסוכן להיות בבית פשוט מאוד.

קולט אביטל: אנחנו באמת לא צריכים תיאורים נוספים.

קולט אביטל: אדוני המנכ"ל, אתה רוצה להתייחס?

אבי מעוז: כמו שאמרתי, אנחנו מתייחסים לנושא מאוד ברצינות.

אבי מעוז: אנחנו מנסים לאגום תקציבים, כדי שנוכל לבצע על פי התכנית שהיתוו המהנדסים - - -

קולט אביטל: זאת אומרת, אתם עדיין חושבים שצריך לשפץ.

קולט אביטל: אנחנו רוצים להצביע על ההחלטה.

קולט אביטל: תודה רבה, יש רוב.

קולט אביטל: אדוני המנכ"ל, בנושא הדיור פנינו פעם אחר פעם, הקדשנו לנושא הדיור הציבורי כמה ישיבות פה, כולל נושא שנקרא דירות "נר".

קולט אביטל: מאז לא זז שום דבר, ומאז הבנו שלנושא הדיור הציבורי לא היתה התייחסות ולא תקציב.

קולט אביטל: בישיבה הקודמת שמענו מעמיגור שזאת השנה הראשונה, והבאנו את הנושא לידיעתה של השרה, שאפילו לגבי 300 יחידות שהיו יכולים לבנות מכיוון שמקבלים 60% תמיכה מקרנות, הממשלה לא משלימה את ה-40% מהקרנות האלה.

קולט אביטל: בפעם הראשונה גם מפסידים את הכספים שהיו יכולים להגיע מחוץ לארץ, כדי להתחיל לזוז במשהו בבנייה ציבורית.

קולט אביטל: אנחנו מבקשים את ההתייחסות שלך לנושא הזה.

אבי מעוז: הכנתי מצגת, אבל כיוון שהזמן קצר לא אלאה אתכם חברי ועדה נכבדים, בכל מה שמשרד הבינוי והשיכון עושה לטובת הדיור הציבורי, ולטובת פתרונות דיור לעולים חדשים בפרט.

קולט אביטל: אולי תיתן לנו מספרים, אם אנחנו לא מודעים לזה שיש בנייה ציבורית, או שיש פתרונות לדיור ציבורי.

קולט אביטל: אנחנו יודעים שמחכים 56 אלף איש.

קולט אביטל: נאמר לנו שאפילו התקציב לדירות "נר" הופחת.

קולט אביטל: אז מה הפתרונות?

אבי מעוז: התקציב לדירות "נר" של העולים החדשים הופחת, אבל במידה פחותה מההפחתות שהיו על פי החלטות הממשלה הרוחביות, בגלל הרגישות שיש לנו לצורך פתרונות דיור לעולים חדשים.

אבי מעוז: לגבי המספר שנקבת, למעלה מ-56 אלף זכאים שמחכים לפתרונות דיור, 54 אלף עולים, שהם לא רק קשישים, הם גם חד-הוריות, והם גם משפחות רגילות.

אבי מעוז: אנחנו עושים מאמץ אדיר בשנים האחרונות להגברת תקציבים לצורך שיפוץ דירות בדיור הציבורי, וקודם נשאלה השאלה מה קורה עם הדירות שנמצאות בדיור הציבורי שריקות ולא מאוכלסות.

אבי מעוז: על זה אני חושב שגם יובל פרנקל מנכ"ל עמיגור, וגם הגברת תמר מנכ"לית של חברת עמידר, יכולים להעיד על מה שנעשה בשלוש השנים האחרונות, מכיוון שפתרונות הדיור במסגרת דירות "נר" פחתו במקצת בעקבות החלטות הממשלה על קיצוצים בתקציב.

אבי מעוז: לגבי פתרונות דיור של חברת עמיגור, אני רוצה להתייחס.

אבי מעוז: בשנת 2005 יהיה תקציב נוסף לצורך השלמת התקציבים שחברת עמיגור מגייסת מקרנות בחוץ לארץ, ואפשר יהיה להשלים.

אבי מעוז: השנה היא שנת מעבר.

קולט אביטל: הם עדיין יכולים לזכות לתמיכה בנובמבר.

אבי מעוז: אבל לא השנה.

יובל פרנקל: אם יאשרו ב-2005, הוועדה השיגה את שלה.

רומן ברונפמן: אולי פה המקום לשאול לגבי ביצוע תקציב, זה מאוד קשור אחד לשני.

אבי מעוז: אני מוכן לענות לשאלה שלך לגבי ביצוע התקציב.

אבי מעוז: בדרך כלל כמו שאמר נציג האוצר, אנחנו מבצעים 100 אחוז מהתקציב שיש לנו ויותר.

אבי מעוז: באמצע השנה, כמו שאנחנו נמצאים היום - חברת הכנסת סולודקין, כאשר אני מקבל תקציב ב-25 בדצמבר, אני מנצל גם אותו.

אבי מעוז: אנחנו נמצאים במחצית השנה וקצת מעבר לכך.

אבי מעוז: כל התקציב עדיין לא מנוצל.

אבי מעוז: בפועל כאשר אתה תראה את הדו"ח הכספי שלנו, לא תראה שעדיין הוצאנו, כיוון שהניצול של התקציב עצמו, הקבלנים שעובדים בשטח, או החברות המאכלסות שעובדות בשטח, עדיין לא הגישו לנו את החשבונות.

אבי מעוז: אבל כדי שהם יוכלו לבצע את העבודות, בהרשאות הניצול הוא מאה אחוז.

אבי מעוז: אנחנו עובדים, וזה מה שנציג אגף התקציבים אסף רגב התכוון, כשאנחנו עובדים בתקציב פיתוח, אנחנו עובדים על בסיס הרשאות.

אבי מעוז: בהרשאות הניצול הוא של מאה אחוז.

אבי מעוז: בעצם ההרשאות מבטאות את גודל התקציב שלנו שיש לנו להפעלה במשך השנה.

אבי מעוז: לאחר שאנחנו נותנים את ההרשאות, לצורך הדוגמה לשיפוצים בדירות בדיור הציבורי לאיכלוס חוזר, אז החברות המאכלסות עושות את העבודה, עושות את השיפוצים, מגישות לנו את החשבון, ואז את הניצול התקציבי המלא לפעמים אתה רואה רק בשנת 2005 שהוא מתייחס לתקציב 2004 של ההרשאה.

אבי מעוז: בשנים האחרונות שמנו דגש מיוחד על שיפוץ דירות בדיור הציבורי לאיכלוס חוזר.

קולט אביטל: אבל אין בנייה חדשה.

קולט אביטל: יש רק שיפוץ של הקיים שממחזרים.

קולט אביטל: אין בנייה.

רומן ברונפמן: חברות מתלוננות שאין תקציב.

רומן ברונפמן: אז איך שמת דגש, אני לא מבין את זה.

יובל פרנקל: אמרנו חד-משמעית, לאכלוס חוזר לא היתה שום בעיה.

רומן ברונפמן: אתם אמרתם בישיבה הקודמת שאין תקציבים.

תמר מיארה: בבקשה, תן לי לרענן.

תמר מיארה: כל דייר מאושר ויש לו אישור לקבל דירה, אין שום בעיה של שיפוץ.

רומן ברונפמן: ואם הוא לא מאושר, ואם יש דירה במלאי?

תמר מיארה: אם הוא לא זכאי ויש דירה במלאי שהיא לא נדרשת על ידי זכאים, יש בעיה לשפץ את הדירה.

יובל פרנקל: אני רוצה לומר בצורה חד-משמעית, ואמרנו גם בישיבה הקודמת.

יובל פרנקל: אין בשלב הזה, אולי יהיה בעוד חודשיים אני מקווה, בינתיים בשלב הזה בשלוש השנים האחרונות, אין בעיה של תקציב לאכלוס חוזר.

יובל פרנקל: יש רגעים שאני אפילו נדהם.

קולט אביטל: אבל לא זאת הבעיה.

קולט אביטל: כמה מקרים אנחנו פותרים לשנה?

קולט אביטל: אם אני לא טועה, מחכים 54 אלף איש.

קולט אביטל: כמה מקרים אנחנו פותרים בשנה?

קולט אביטל: 200, 300, והתור נמשך ונמשך.

יובל פרנקל: אנחנו לבד מאכלסים 1,500 איש.

אבי מעוז: כ-5,000.

יובל פרנקל: לגבי האיכלוס החוזר, אין בעיה.

יובל פרנקל: הבוקר קיבלתי מכתב מקריית אתא, יש 27 דירות ריקות, שכל אחת עברה יותר מחמישה מועמדים שסירבו לקבל את הדירה.

יובל פרנקל: צריכים להיות גם הגונים, לגבי הדירות הקיימות, למשרד השיכון והקליטה יש ישיבות קבועות, יש ישובים שיש אפילו עודף של מקומות.

יובל פרנקל: נתתי דוגמה את קריית אתא שהיא עתירת ביקושים, 27 דירות ריקות נכון לפאקס מהבוקר.

יובל פרנקל: צריכים גם לדעת את הפן הזה.

יובל פרנקל: שמענו היום בשורה, שאני חושב שאם לא היה היום ערב תשעה באב, מן הראוי היה לחגוג אותה.

קולט אביטל: אם כך, אפשר לדעת מה מתוכנן לשנה הבאה מבחינת

קולט אביטל: כם לגבי סעיף תקציבי לבנייה של דיור ציבורי?

קולט אביטל: למשרד השיכון גם יש המלצות.

אבי מעוז: משרד הבינוי והשיכון ימשיך להפנות תקציבים לצורך אכלוס המשפחות שזקוקות לדיור ציבורי, גם בנושא של שיפוצים.

קולט אביטל: אפילו שירות החוץ היה נותן לך תעודה של דיפלומט על התשובה הזאת.

אבי מעוז: גברתי היושבת ראש, אני פורש מהמשרד.

אבי מעוז: אני מניח שגם מי שיבוא אחריי, מכיוון שהשרה כרגע היא גם שרת הקליטה, וגם שרת הבינוי והשיכון, אין שום ספק שהיא תשים דגש חזק על הנושא הזה של איכלוס הזכאים לדיור הציבורי, אכלוס העולים שזכאים, שמענו על המספרים והם נרחבים.

אבי מעוז: אנחנו נעשה בכל המישורים, גם במישור של שיפוץ דירות לאכלוס חוזר, גם במישור של מציאת תקציבים, ונמצא תקציבים של עשרות מיליוני שקלים לצורך המצ'ינג עם הקרנות שחברת עמיגור תביא מחוץ לארץ.

אבי מעוז: נעשה כל מאמץ גם לנסות לפתח שיטות חדשות של עידוד הבנייה לצורך דיירי הדיור הציבורי.

קולט אביטל: תודה רבה.

קולט אביטל: למען הסדר הטוב, כוועדה ניאבק כדי להיות בטוחים שיהיה בתקציב של השנה הבאה.

מיכאל נודלמן: בהסכם עם המפלגה שלי, הכינו כסף לדירות "נר".

מיכאל נודלמן: אתם השתמשתם, אני מתכוון ל-10 מיליון.

חביב קצב: כן, ביעד לעולים נכים, מרותקים לכסא גלגלים.

חביב קצב: לא הכל, 10 מיליון.

אבי מעוז: 10 מיליון שקל, נוסף על התקציב שהיה במשרד הבינוי והשיכון, לצורך דירות נר, רתוקים לכסא גלגלים.

אבי מעוז: כרגע עוברים איתם, בודקים את הדירות ונקנה אותם.

קולט אביטל: כרגע, אני מבקשת לפנות ולקבל הבהרות.

קולט אביטל: בשם הוועדה אני מבינה שהיתה החלטת ממשלה ששינתה את ההתייחסות לציבור העולים, ושינתה את ההגדרות של מי זכאי, מי לא זכאי לדיור, ולמעמד של עולים וכו'.

קולט אביטל: אני מדברת על ההחלטה שהתקבלה כנראה ב-1 במאי 2004, על תקופת הזכאות.

קולט אביטל: יש פה הגדרות חדשות, שכדאי להביא אותן לידיעתנו.

קולט אביטל: מה החלטת הממשלה?

חביב קצב: החלטת הממשלה קבעה שהחל מ-1 במאי 2004, תקופת הזכאות לעולים תהיה 10 שנים, במקום 15 שנים.

חביב קצב: זכאות לדיור ציבורי ולמשכנתה כעולים.

חביב קצב: יש מסלול רישום בבנקים למשכנתה לעולים, ויש מסלול זכאות לדיור ציבורי במקום 15 שנה.

מיכאל נודלמן: האנשים עומדים שם בתור במשך 10 שנים.

קולט אביטל: 10 שנים יעמדו בתור, כיוון שלא ניצלו, יגידו להם שנגמר עכשיו.

מרינה סולודקין: אני רוצה לתקן, כל הזמן היו עשר שנים.

מרינה סולודקין: ישראל בעלייה עשתה 15 שנים.

מרינה סולודקין: אנחנו נפלנו, והתקופה של הזכאות נפלה.

חביב קצב: זה לא כולל קשישים.

קולט אביטל: זה דבר שכדאי שנקבל אותו, כדי שנדע במה צריך לפעול.

חביב קצב: תקופת הזכאות החל מ-1 במאי 2004 קובעת – 10 שנים תקופת הזכאות, וזה לא חל על קשישים, כי לקשישים יש את הנוהל שלהם של הזכאות שהם יכולים לשכור דירה ביחד, שכר דירה ביחד וכל המשתמע מכך.

רומן ברונפמן: יש לזה תוקף רטרואקטיבי?

חביב קצב: כן.

חביב קצב: אבל מה עושים בתקופת מעבר?

חביב קצב: מה קורה עם אותם אנשים שעלו ארצה בתקופת העלייה ההמונית בספטמבר 1989?

חביב קצב: על מנת לתת להם מענה - הנוהל קבע – תקופת הזכאות שלהם עד 15 שנה, בלבד שיתמלאו שני דברים.

חביב קצב: אלה שלא סיימו עדיין שבע שנים של תהליך שהייה בארץ נשלים להם עד 10 שנים.

חביב קצב: אלה שעברו את שבע השנים, תהיה להם תקופת מעבר עד 1.1.2007, בלבד שלא יעברו תקופה של 15 שנה.

חביב קצב: למה קבענו את התקופה של שבע השנים.

חביב קצב: צריך לזכור כי תקופת הזכאות לדיור לעולים, היתה שבע שנים.

חביב קצב: התקופה של 15 שנה, באה לתת מענה לכל אותם אנשים שנמצאים בארץ מעל שבע שנים, ושהם לא קיבלו פתרון דיור.

חביב קצב: ואז היתה החלטת אד-הוק להאריך את זה ל-15 שנה.

רומן ברונפמן: בתיאוריה הכל בסדר.

מרינה סולודקין: קודם כל אני אזמין את ההחלטה הזאת לקריאה.

מרינה סולודקין: אני חושבת שזה תרגיל מאוד מסוכן.

רומן ברונפמן: אני עדיין בביצוע תקציב.

רומן ברונפמן: בנושא סיוע למשכנתאות של זוגות צעירים, באיזה עודף אתם מסיימים?

קולט אביטל: אנחנו הבנו שיש עודפים שאנשים לא יכולים לנצל אותם.

אבי מעוז: מדובר באשראי לא על תקציב.

אבי מעוז: אשראי זה ההלוואות שלוקחים.

אבי מעוז: התקציב זה הסבסוד.

קולט אביטל: אבל זה אשראי.

אבי מעוז: זה לא תקציב.

אבי מעוז: אני לא יכול לקחת את הכסף הזה ולבנות דירות נר במקומו.

אבי מעוז: זה בסיוע.